হাড়োয়ায় তৃণমূল সমর্থকের বাড়িতে হামলা

বসিরহাট:  তৃণমূল সমর্থকের বাড়িতে হামলা অভিযোগ বিজেপির বিরুদ্ধে। তৃণমূল সমর্থক বাড়িতে না থাকায় স্ত্রীর উপর হামলা করে পোশাক ছিঁড়ে দেওয়ার অভিযোগ বিজেপির বিরুদ্ধে।  বসিরহাট মহকুমার হাড়োয়া থানার সোনাপুকুর শংকরপুর গ্রাম পঞ্চায়েতের রাখাল চন্ডী গ্রামের ঘটনা। তৃণমূল সমর্থকের স্ত্রীর আলপনা জড়ের অভিযোগ তার স্বামী বাসুদেব জড় বাড়িতে না থাকায় সেই সময় বিজেপি সমর্থক সুভাষ মন্ডল সুষান মন্ডল এবং তুষার মন্ডল তাকে উদ্দেশ্য করে অশ্লীল ভাষায় গালিগালাজ করে।  প্রতিবাদ করতেই তাঁকে মারধর করে। তার বাড়ির টালি এবং এলবেস্টার ভেঙে দেয় ওই তিন বিজেপি সমর্থক। এমনকি তৃণমূল সমর্থক আলপনার পোশাকও ছিঁড়ে দেয়।

ঘটনায় সময় ওই তৃণমূল সমর্থক মহিলা বাড়িতে সেলাই মেশিনে সেলাইয়ের কাজ করছিলেন বলে জানিয়েছেন। আহত তৃণমূল সমর্থক আলপনা জড়কে চিকিৎসা ভর্তি করা হয় হাড়োয়া গ্রামীণ হাসপাতালে। ইতিমধ্যে তিন বিজেপি সমর্থক সুবাষ মন্ডল সুসান মন্ডল তুষার মন্ডল এদের বিরুদ্ধে হাড়োয়া থানায় লিখিতভাবে অভিযোগ দায়ের করেছেন অভিযোগকারী আলপনা জড়।  অভিযোগের ভিত্তিতে ভিত্তিতে থানার হাড়োয়া ঘটনাটি খতিয়ে দেখছে ইতিমধ্যে ঘটনাস্থলে হাজির হয়েছেন হাড়োয়া থানা পুলিশ।